ອະດີດປະທານາທິບໍດີ Bush ສິ້ນສຸດ ການຢ້ຽມຢາມ ອາຟຣິກາ (ວີດີໂອ)
ອະດີດປະທານາທິບໍດີ Bush ແລະພັນລະຍາ ມ້ວນທ້າຍ ການຢ້ຽມຢາມອາຟຣິກາ ເປັນເວລານຶ່ງອາທິດ.
ອະດີດປະທານາທິບໍດີສະຫະລັດ ທ່ານ George W Bush ໄດ້ສີ້ນສຸດການຢ້ຽມຢາມ ອາຟຣິກາເປັນເວລານຶ່ງອາທິດທີ່ແນໃສ່ເພື່ອຊຸກຍູ້ປ້ອງກັນໂຣກມະເຮັງປາກມົດລູກແລະ ການມອບອໍານາດໃຫ້ແມ່ຍິງ ເພື່ອເຮັດໃຫ້ມີການປ່ຽນແປງ ທີ່ດີຂຶ້ນ ໃນຊີວິດຂອງພວກ ເຂົາເຈົ້າ ທ່ານ Bush ພ້ອມດ້ວຍພັນລະຍາທ່ານນາງ Laura ໄດ້ປະກາດມອບເງິນ 3 ລ້ານໂດ ລາ ໃຫ້ແກ່ Botswana ເພື່ອຂະຫຍາຍໂຄງການທີ່ມີຢູ່່ແລ້ວແນໃສ່ການປ້ອງກັນໂຣກ ມະເຮັງປາກມົດລູກ ແລະມະເຮັງເຕົ້ານົມ ຮູບພາບ ທີ່ສູນກາງປະທານາທິບໍດີ Georg W Bush ມອບໃຫ້ ຍັງສະແດງໃຫ້ເຫັນວ່າ ອະດີດປະທານາທິບໍດີແລະພັນລະຍາຍັງ ໄດ້ພົບປະກັບບັນດານັກອາສາສະມັກສັນຕິພາບຫຼື Peace Corp ຢູ່ໃນບ້ານແຫ່ງນຶ່ງ ນອກນະຄອນຫຼວງ Gaborone ຂອງ Botswana ບັນດາພວກນັກຊ່ຽວຊານກ່າວວ່າ ມະເຮັງປາກມົດລູກແມ່ນໂຣກມະເຮັງຮ້າຍແຮງອັນ ດັບສອງຢູ່ໃນ Botswana ແລະເປັນສາເຫດສຳຄັນພາໃຫ້ມີການເສຍຊີວິດຂອງພວກ ແມ່ຍິງຢູ່ໃນປະເທດດັ່ງກ່າວ ຄອບຄົວທ່ານ Bush ໄດ້ໄຊ້ເວລາສ່ວນໃຫ່ຍ ຂອງອາທິດນີ້ ຢູ່ທີ່ເມືອງ Kabwe ໃນ ປະເທດ Zambia ບ່ອນທີ່ພວກທ່ານໄດ້ຊ່ວຍບູລະນະຄລິີນິກເພື່ອທໍາການກວດແລະ ປິ່ນປົວບັນດາແມ່ຍິງ ທີ່ເປັນມະເຮັງປາກມົດລູກ ຮູບພາບທີ່ມອບໃຫ້ອີກຈຳນວນນຶ່ງ ຍັງໄດ້ສະແດງໃຫ້ເຫັນວ່າ ອະດີດປະທານາທິບໍດີ ທີ່ສະຫລອງວັນເກີດ ຄົບຮອບ 66 ປີໃນວັນສຸກວານນີ້ ແມ່ນນຸ່ງເຄື່ອງເຮັດວຽກ ມີລໍ້ທາສີຢູ່ໃນມື ເບິ່ງວີດີໂອລາຍງານກ່ຽວກັບກິດຈະກໍາຂອງທ່ານ Bush ຢູ່ຊໍາເບຍ: